Diari Oficial de la Generalitat Valenciana


Sumari del DOGV 7231, del 11-03-2014 (2014/1887)

Notificació de la sentència dictada en el procediment de divorci contenciós número 939/2012.
--------------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1887


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 939/2012. [2014/1887]  
Juí divorci contenciós 000939/2012   
Part demandant: Nelly Scarlett Rivero Vega.   
Part demandada: Jimmy Alexander Campoverde Brown.   
Sobre: divorcis no consensuats.   
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Que estime la demanda formulada per Nelly Scarlett Rivero Vega, representada per la procuradora Eva Domingo Martínez, contra Jimmy Alexander Campoverde Brown, en situació de rebel·lia, i per això acorde la dissolució, per divorci, del matrimoni contret en data 19 d'octubre de 2002 entre els expressats, amb els efectes legals inherents a la dita declaració, i especialment els següents:  
Que he d'acordar les següents mesures en benefici del menor V. L. C. R.:  
1. La pàtria potestat sobre el menor serà exercida totalment per sa mare Nelly Scarlett Rivero Vega.  
2. La guarda i custòdia del menor s'atorga així mateix a la mare.  
3. No s'establix règim de relacions del progenitor no convivent, Jimmy Alexander Compoverde Brown, amb el seu fill menor, sense perjuí que puga instar-se en un futur una modificació de mesures de variar les circumstàncies tingudes en compte.  
4. El pare haurà de satisfer la quantitat de 150 euros en concepte d'aliments en favor del seu fill, quantitat que el pare ingressarà els primers cinc dies de cada mes en el compte que a estos efectes assenyale la mare, i que s'actualitzarà anualment d'acord amb les variacions de l'índex de preus al consum.  
5. Cada progenitor ha d'abonar el 50 per cent dels gastos extraordinaris que puga ocasionar la menor, entre els quals no s'inclouen els gastos de matrícula escolar, llibres i material escolar o roba, ja que estos són gastos ordinaris, d'acord amb la definició jurídica d'aliments establida en l'article 142 del Codi Civil, segons el qual a més d'entendre's per aliments allò imprescindible per al manteniment, habitació, vestit i assistència mèdica de l'alimentista, els mateixos comprenen també l'educació i instrucció de l'alimentista. Quant a les activitats extraescolars o d'oci, de caràcter no necessari o no recomanades, com a reforç pel col·legi o per prescripció o consell mèdic o psicològic, només s'hauran d'assumir al 50 per cent les que es realitzen per comú acord entre els progenitors, en cas contrari assumirà el seu pagament aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, entenent-se que el contrari consent en la realització del gasto quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.  
  
No s'aprecien motius per a imposar les costes processals a cap dels litigants.  
Així, esta és la meua sentència, contra la qual pot interposar-se recurs d'apel·lació en el termini dels 20 dies següents a la seua notificació, per mitjà de la presentació d'escrit de preparació del recurs davant d'este jutjat, de conformitat amb allò que disposa l'article 455 i següents de la Llei d'Enjudiciament Civil, que pronuncie, mane i firme.  
Comunique's esta sentència, una vegada que siga ferma, al registre civil on conste inscrit el matrimoni.  
Així, esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent la qual s'afegirà a les actuacions originals, i serà notificada a les parts, amb l'advertiment que contra esta sentència poden preparar en este Jutjat un recurs d'apel·lació dins dels 20 dies següents a la seua notificació, prèvia constitució de depòsit de 50 euros en el compte de depòsits i consignacions d'este jutjat en l'entitat Banesto (DA 15.a LO 1/2009), que pronuncie, mane i firme.  
  
Publicació. Llegida i publicada l'anterior sentència pel jutge que la dicte, en legal forma, i en el mateix dia de la seua data. En done fe.»  
  
Atés que es desconeix el domicili o residència actuals de la part demandada, per resolució de 19 de febrer de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació de sentència.  
  
  
València, 19 de febrer de 2014.- El secretari judicial: Rafael Roselló Sobrevela.